मोदी बोले- दोनों देशों के बीच नया चैप्टर शुरू हुआ
PM Modi-Sheikh Hasina to inaugurate Indo-Bangladesh Friendship Diesel Pipeline, भारत-बांग्लादेश मैत्री डीजल पाइपलाइन का उद्घाटन करेंगे PM मोदी-शेख हसीना
भारत के प्रधानमंत्री नरेंद्र मोदी और बांग्लादेश की पीएम शेख हसीना ने शनिवार को दोनों वीडियो कॉन्फ्रेंसिंग भारत-बांग्लादेश डीजल पाइपलाइन का उद्घाटन किया। इस दौरान पीएम मोदी ने कहा कि मुझे विश्वास है कि यह पाइपलाइन बांग्लादेश के विकास को और गति देगी। साथ ही दोनों देशों के बीच बढ़ती कनेक्टिविटी का उदाहरण रहेगी। कोरोना महामारी के दौरान हमें रेल नेटवर्क के जरिए बांग्लादेश को ऑक्सीजन और अन्य राहत का सामान भेजने में सुविधा रही।
मैं बांग्लादेश की पीएम शेख हसीना के इस विजन के लिए उनका अभिनंदन करता हूं। पीएम मोदी ने कहा कि बंगबंधु शेख मुजीबुर्रमान की जयंती के एक दिन बाद इस पाइपलाइन का उद्घाटन हो रहा है, यह अपने आप में शुभ संयोग है।
PMO की ओर से ट्वीट कर कहा गया कि भारत-बांग्लादेश के रिश्तों में आज एक नया चैप्टर शुरू हुआ है।
130 किलोमीटर लंबी यह पाइपलाइन 377 करोड़ रुपए की अनुमानित लागत से बनकर तैयार हुई है। यह भारत और बांग्लादेश के बीच सीमा पार पहली ऊर्जा पाइपलाइन है। इससे दोनों देशों में ऊर्जा सुरक्षा में सहयोग बढ़ेगा।
भारत से पाइपलाइन के जरिए डीजल आयात करने के लिए 2017 में एक समझौता हुआ था। इसके बाद मार्च 2022 में इस पाइपलाइन को बनाने का काम शुरू हुआ। इस परियोजना को जून 2022 तक पूरा होना था, लेकिन कोरोना महामारी के चलते इसमें देरी हुई।
शुरुआत में बांग्लादेश के 7 जिलों में होगी आपूर्ति
इस मैत्री डीजल पाइपलाइन में हाई-स्पीड डीजल के 10 लाख मीट्रिक टन प्रति वर्ष के परिवहन की क्षमता है। शुरुआत दिनों में यह उत्तरी बांग्लादेश के सात जिलों में डीजल की आपूर्ति करेगी।
ढाका के बिजली राज्‍य मंत्री नसरूल हामिद ने बताया था कि भारत से डीजल आयात करने के लिए करीब 131.5 किलोमीटर लंबे पाइपलाइन का निर्माण किया गया है। इस पाइपलाइन का 126.5 किलोमीटर हिस्सा बांग्लादेश में और 5 किलोमीटर भारत में है। ये पाइपलाइन पश्चिम बंगाल के सिलीगुड़ी से दिनाजपुर के पार्वतीपुर में मेघना पेट्रोलियम डिपो तक गई है।
इससे जुड़ी अन्य खबरें भी पढ़ें...
PM मोदी और शेख हसीना के बीच बैठक, PM मोदी बोले- भारत और बांग्लादेश के संबंध नई ऊंचाइयां छुएंगे
भारत के प्रधानमंत्री नरेंद्र मोदी और बांग्लादेश की पीएम शेख हसीना के बीच बैठक खत्म हो गई है। PM मोदी और शेख हसीना ने मीटिंग के बाद एक साझा बयान भी जारी किया। PM ने कहा- पिछले साल हमने बांग्लादेश की आजादी के 50 वर्ष पूरे होने का जश्न मनाया। हमने पहला मैत्री दिवस भी सेलिब्रेट किया। भारत और बांग्लादश आने वाले दिनों में नई ऊंचाइयों को छुएगा। बांग्लादेश और भारत के बीच व्यापार लगातार बढ़ रहा है। पढ़ें पूरी खबर...